Aili Pulkka

Aili Elina Pulkka (o.s. Waris, 20. tammikuuta 1915 Helsinki – 9. syyskuuta 1987) oli suomalainen arkkitehti. Hän kirjoitti ylioppilaaksi Helsingin suomalaisesta yhteiskoulusta 1933 ja valmistui arkkitehdiksi Teknillisestä korkeakoulusta 1939. Opintomatkan Ranskaan hän teki Unicefin apurahalla 1948. Vuonna 1941 hän avioitui arkkitehti Niilo Pulkan kanssa.Diplomi-insinöörit ja arkkitehdit 1982, Suomen teknillinen seura ja Tekniska föreningen i Finland 1982, .

Aili Pulkka aloitti työuransa arkkitehtitoimisto Veikko Leisténin toimistoapulaisena 1939–1940 ja jatkoi arkkitehtitoimisto Viljo Revellin toimistoapulaisena 1940–1942, arkkitehtitoimisto Erkki Huttusen toimistoapulaisena 1942–1945 ja professori Alvar Aallon toimistoapulaisena 1945–1946. Vuonna 1946 hän perusti miehensä kanssa oman yrityksen arkkitehtitoimisto Aili ja Niilo Pulkan.

Aili ja Niilo Pulkan suunnittelemia rakennuksia ovat muun muassa:
 Kesälahden kirkko, 1950
 Valtion viljavarasto, Hernesaari, Helsinki, 1955
 Honkanummen hautausmaa, Vantaa, 1956 (asemakaava)
 Pursimiehenkatu 8, Helsinki, 1958
 Levon hautausmaan kappeli, Lahti, 1958
 Helsingin urheilutalo, 1961
 Kalevankatu 57, Helsinki, 1961
 Teknillisen korkeakoulun vesitalousosaston toinen vaihe, Espoo
 Teknillisen korkeakoulun kemian osasto, Espoo 1967.

He ovat myös suunnitelleet Valkeakosken sankarihautausmaan muistomerkin (1955).
 Kuvia tuotannosta 

Lähteet

Luokka:Suomalaiset arkkitehdit
Luokka:Vuonna 1915 syntyneet
Luokka:Vuonna 1987 kuolleet